Inicio Comarques Altea i Creu Roja creen un projecte de desenvolupament sostenible dels municipis\nLa regidoria d’Educació de l’ajuntament d’Altea ha signat un conveni de col·laboració amb Creu Roja Altea, a través del que desenvolupar al municipi un projecte educatiu amb eines lúdic-pedagògiques, amb l’objectiu que els xiquets i xiquetes s’impliquen des de la infància en el desenvolupament sostenible dels municipis.\nHan estat presents a la signatura la regidora de l’àrea, Vicenta Pérez; el president de Creu Roja Altea, Miguel Orozco; i la directora tècnica local de l’Assemblea Local de Creu Roja d’Altea, Inmaculada Martínez.\nVicenta Pérez ha afirmat estar molt satisfeta pel fet de poder realitzar este projecte conjuntament amb la Creu Roja d’Altea. «L’acord signat, baix el nom ‘d’Acord per la construcció d’una ciutadania global des de la infància que exercisca accions de diplomàcia humanitària amb els responsables polítics per al compliment de l’Agenda 2030 de Desenvolupament Sostenible a Altea’ suposa aprofundir en major mesura, si cap, en el treball que estem realitzant des de la regidoria d’Educació. Concretament, el fet de motivar l’alumnat i promoure la seua participació en el coneixement del seu entorn i que també puga traslladar les seues opinions i poder-les valorar des de les institucions», explicava Pérez. Per a la regidora este projecte conjuga a la perfecció amb la filosofia i objectius de la regidoria d’Educació.\nInmmaculada Martínez ha explicat com es portarà a terme el projecte. «Els alumnes de sisè del CEIP Garganes desenvoluparan l’activitat realitzant les seues investigacions, ixiran al carrer, faran d’observadors i entrevistaran els agents socials del nostre poble, com ara els tècnics municipals responsables de les àrees de Medi Ambient, Seguretat, Benestar Social, així com associacions de veïns, etc». Així, els més joves s’aproparan a la realitat d’Altea i, finalment, plasmaran els resultats de les seues investigacions a un informe que traslladaran a l’Ajuntament perquè els responsables municipals escolten les aportacions dels alumnes i puguen plantejar solucions.\nEl president de Creu Roja, Miguel Orozco, ha donat les gràcies a l’ajuntament d’Altea i a la seua regidoria d’Educació «per la seua acollida a este projecte i el seu suport cap a totes les propostes de l’Agrupació Local de Creu Roja».\nArtículo anteriorRequena promocionará su oferta turística en NAVARTUR 2019\nArtículo siguienteLas Fallas de Dénia presentan una programación especial en 2019 para celebrar sus 90 años


L'Ajuntament posarà locals d'assaig a l'abast de les bandes de cornetes i tambors | Reusdigital.cat diari de Reus. Notícies i actualitat del Camp de Tarragona\nL'Ajuntament posarà locals d'assaig a l'abast de les bandes de cornetes i tambors\nLa CUP s'ha abstingut en la moció plantejada per Cs\n03 de Desembre de 2018, per Marc Busquets\nLa moció ha tractat les condicions d'assaig de les bandes de cornetes i tambors\nLa recta final del ple d'aquest dilluns ha abordat dues mocions. La primera, plantejada per Cs, ha proposat posar locals d'assaig a l'abast de les bandes de cornetes i tambors de la ciutat. La segona, defensada per la CUP, ha instat la resta de grups a tirar endavant una bateria de mesures contra la pobresa energètica. El text taronja, de dos punts, ha demanat en primer lloc que el govern es reuneixi amb els representants dels grups i, en acabat, que s'habilitin els espais adequats per a aquests. Cs ha sumat 21 suports, inclosos els del govern. La CUP s'ha abstingut.\nSuport del PSC i el PP\nHa estat el portaveu de Cs, Juan Carlos Sánchez, qui ha exposat els motius que han dut la formació espanyolista a presentar a debat la moció sobre els locals d'assaig. Aquest ha apuntat que el govern ha demanat, a la junta de portaveus, que la proposta es retirés i es reformulés com a prec. El taronja, però, ho ha qüestionat tot apuntant que "és un problema real de la gent". "Hem parlat amb moltes bandes, i totes s'han sentit excloses d'un projecte com 'Reus, Ciutat de la música 2018'", ha assegurat.\nSánchez ha denunciat que algunes d'aquestes agrupacions assagen "a la intempèrie, en condicions molt dures". De passada, el líder del grup de Cs ha criticat que les bandes estiguin "deixades" per part del consistori, que al seu parer podria assumir sense problemes "el cost irrisori" que suposaria habilitar llocs per a l'ús d'aquests col·lectius. "Ens consta que algunes bandes han contactat ja amb altres ajuntaments per anar-se'n a assajar en altres municipis", ha advertit.\nEn nom del PP, Sebastià Domènech ha indicat que "la moció és ambigua" i "un brindis al sol" perquè l'ha trobada "poc concreta", si bé ha garantit el seu suport a Cs, de la mateixa manera que per part del PSC ho ha fet Andreu Martín. A les files cupaires, Mariona Quadrada ha manifestat que "parlant directament amb les bandes ens hauríem estalviat una moció" per justificar la seva abstenció. "La trobem poc transparent, i que només beneficia unes determinades entitats".\nDes del govern, la regidora de Cultura, Montserrat Caelles, s'ha defensat de les crítiques de Sánchez i ha tirat d'agenda per recordar que "al llarg de l'any, més enllà de la 'Ciutat de la música', prenen part en festes i han tingut una trobada".\nbandes de cornetes i tambors\nJaume 03 de Desembre de 2018\nHe seguit el debat per internet. Soc d'una banda de Cornetes i tambors i tot el que han dit la senyora regidora de Cultura i el senyor alcalde han estat mentides!!! Ens tenen abandonats, no ens donen subvencions, no ens han tingut en compte per a res de Ciutat de la Música en tot el que portem d'any.\nVergonya de polítics que menteixen descaradament i a sobre acusen als altres de mentir. Veurem si fan alguna cosa... Ho dubto.


Urgència i importància\nNúria Radó i Trlla. Biòloga\nDijous, 18 Octubre 2012 02:00\nHi ha una frase que no sé de qui és que diu que les coses urgents no ens impedeixin fer les importants. Que divertir-nos no ens impedeixi ser feliços. Que fer dieta no ens impedeixi menjar sà. Que aprovar un examen no ens impedeixi aprendre. Una de les coses importants que té aquest país és decidir quin tipus d’economia l’ha de sostenir. Una de les coses urgents que té aquest país és decidir quines fronteres vol.\nUna de les coses importants que té aquest país és decidir quina societat vol. Una societat en la que els milionaris augmentin espantosament la seva fortuna en un dels pitjors temps que es recorden o una societat on la igualtat d’oportunitats redueixi, per exemple, el fracàs escolar o permeti, per exemple, la integració de nouvinguts.\nHo diu tothom i és profecia. És urgent canviar el sistema productiu. Incentivar i diversificar el creixement econòmic, fent-lo més equilibrat i sostenible. Cal invertir en ciència. En coneixement. Cal que l’últim premi Nobel científic de l’Estat Espanyol no sigui del 1959. Perquè encara que no ens tregui de la crisi avui, invertir en R+D+i ens permetrà avançar i ens dificultarà tornar a caure sobre la mateixa pedra. Malgrat això, com deia l’altre dia Francisco José Ayala a TV3, el que inverteix l’Estat Espanyol en ciència és un desastre. Vergonyós, miserable i intolerable.\nL’èxode de personal altament qualificat format amb els nostres diners i que aportaran les seves capacitats al creixement d’altres ja ha començat. I és un peix que es mossega la cua. Perdent el capital, es fa encara més difícil abordar la urgent crisi.\nI el que ja no diu tothom ni és profecia. Cal invertir, també, en cultura científica. Que la ciència és cultura, com la televisió és cultura. Cultura, en negreta i subratllat. Des de l’escola, des de la ciutat, des del país. Aquella cultura que no és cap luxe. No podem vanagloriar-nos de la publicació de l’ENCODE i entrevistar el responsable a quarts d’una de la matinada, perquè no l’escolti ningú.\nSols si podem sortir d’aquest analfabetisme científic en què estem tots instal·lats, podrem valorar i afrontar aquest progrés que reclamem. Les coses urgents, sí, però, si us plau, les importants també.


Renfe ha transportat prop de 62 milions de clients en el servei de rodalia de Barcelona entre gener i juny | Agrupament Ferroviari de Barcelona\nRenfe ha transportat prop de 62 milions de clients en el servei de rodalia de Barcelona entre gener i juny\n7 juliol 2017 11 juliol 2017\nDurant el primer semestre de l’any s’han incorporat més de 4 milions de nous clients\n· Aquesta xifra representa un creixement del 7% respecte el mateix període de l’any anterior.\n· En el conjunt d’operadors de l’àrea metropolitana, Renfe registra el creixement més important.\nBarcelona, 7 de juliol de 2017 (Renfe)\nAl primer semestre de l’any, Renfe ha transportat 61.972.900 clients al servei de rodalia de Barcelona. Aquesta xifra representa un creixement del 7% i la incorporació de 4.062.200 nous clients respecte el mateix període de 2016.\nLes dades obtingudes mostren la confiança dels viatgers en les prestacions oferides als serveis de rodalia de Barcelona. A més, la tendència de creixement és molt positiva. Només al mes de juny l’increment ha estat del 11,1%, amb un augment de més d’1 milió de nous clients.\nDe fet, a aquest primer semestre, Renfe és l’operador de l’àrea metropolitana que registra un major creixement percentual només per darrera de TRAM. En números absoluts, també supera la resta d’operadors excepte TMB.\nTot i els nombrosos episodis d’invasions de vies, atropellaments i afectacions derivades de condicions meteorològiques adverses, en aquest període, la puntualitat s’ha consolidats al voltant del 95%.\nDiàriament en hora punta matinal a l’àmbit de la primera corona metropolitana (relacions con Barcelona des de Mataró, Granollers, Terrassa, Martorell i Vilanova) ofereix en hora punta 100.000 places.\nMillores en matèria d’accessibilitat\nDes del darrer any, Renfe està desenvolupant un pla de millora d’accessibilitat a 39 estacions que contempla una inversió del voltant de 100 milions d’euros. Entre d’altes terminals, ja s’ha actuat o s’està treballant, a Sant Joan Despí,Sant Pol de Mar, Sabadell Centre, Lavern-Subirat o Granollers Centre.\nA més de les obres d’accessibilitat, s’han executat actuacions que han permès millorar els sistemes d’informació a aquestes estacions mitjançant nous teleindicadors, megafonia centralitzada, etc.\nTambé, en matèria d’accessibilitat Renfe està executant els treballs per a què anualment 25 unitats 447 es converteixin en accessibles. Aquests trens remodelats, presenten una porta a una alçada més baixa per a facilitar l’accés a persones amb mobilitat reduida. A més, s’ha instal·lat un lavabo per a persones PMR situat a la zona baixa del cotxe i un espai per a persones que viatgin en cadira de rodes.\nA més, des del passat febrer, els viatgers de rodalia de Barcelona ja disposen d’informació de trens i estacions accessibles a través del web renfe.com i l’app de Renfe Rodalies mitjançant la icona . Aquesta informació també es troba des de maig a l’app de rodalies i en rodaliesdecatalunya.cat.\nFinalment, Renfe està treballant en oferir informació en temps real del servei de rodalia de Barcelona. D’aquesta manera els viatgers podran conèixer el temps que falta per al pas del proper tren de manera immediata a través de l’app de Renfe Rodalies i a renfe.com. Aquesta millora substancial en la informació s’incorporarà durant aquest estiu.\nPublicat com: Barcelona, Informació, Rodalies Catalunya / Cercanías.


Xina recoberts amb bobina d'alumini, revestit de xapa d'alumini, revestiment de sistema proveïdors 59 fabricants 59 - fàbrica de: Mirach metal·lúrgia Co, Ltd\nBobina d'alumini recoberta\nXapa d'alumini recoberts\nAplicació d'alumini pintat\nSistema de recobriment\nAlumini recobert de color\nL'alumini es caracteritza per una bona resistència a la corrosió, força suficient, excel·lent rendiment del procés i rendiment de soldadura, principalment en decoració i construcció. L'alumini recobert de color PE / PVDF processat a través de la tecnologia i equips avançats de Mirach Coating gaudeix del millor equilibri de la forma i la força que permet que la nostra bobina recoberta sigui altament qualificada per a la seva multiplicació en decoració exterior i interior, com ACP, panells sandvitx, paret revestiment, sostre, façanes, cobertes, senyalització, remolc i embalatge d'aliments, etc.\nCo-estableix la nostra primera línia càsting amb SWA\nImportat línia rodant calenta 4500mm 1 + 4 de SIEMAG de SMS d'Alemanya\nInici 1800 mm tensió leveler línies i 1800 mm tallar per les línies de longitud fets...\nExecutar un altre dos punts 1650 mm color recobriment línies\nTendència de previsió de la planxa d'alumini pintat del revestiment de bobina metàl·lic...\nQuin és el procés i abast d'ús per a la producció de bobines d'alumini recobertes de co...\nQuina composició química té la bobina d'alumini acolorida?\nSabeu per què les bobines d'alumini es reemplacen gradualment a altres materials metàl·...\nProducció de cos d'alumini de Tesla procés, saber més aquí!\nSaber més sobre la tecnologia de soldadura per punts de resistència de Deltaspot per a ...\nMirach Coating s'ha convertit en el principal productor de bobines d'alumini recobert de color a la Xina. Executem una línia de revestiment multicapa contínua d'alta velocitat, una línia de tall i en relleu d'una bobina, una línia tallada i un sistema de mescla automàtic de color de pintura. Es va aconseguir un èxit notable amb l'ús exclusiu de matèries primeres d'alta qualitat, així com la constant innovació en la nostra producció, gestió i estrictes processos de control de qualitat.\n3003 Full d'alumini r...\nCom una aleació molt freqüent, 3003 llençols d'alumini revestits subministrats per Mirach Revestiment tenen una resistència mitjana amb bona resistència a la corrosió atmosfèrica i molt bona soldadura, així com una bona formabilitat en fred. La nostra làmina d'alumini revestida de 3003 es processa a través de ...\n1100 bobina d'alumini...\nLa nostra bobina d'alumini recoberta de 1100 és tècnicament pura, amb almenys un 99% d'alumini. En comparació amb l'aliatge 3003, es va caracteritzar per unes excel·lents característiques de conformació, molt alta resistència a la corrosió tèrmica i superior, altament reflectiva i decorativa. Mirach Revestiment ...\n1060 bobina d'alumini...\nLa bobina d'alumini recoberta 1060 es llança a toleràncies molt fines per produir més tancament per tona d'estoc i per permetre el funcionament ininterromput de premses d'alta velocitat i de múltiples cavitats. A més, la nostra bobina d'alumini revestida de 1060 és una força relativament baixa, essencialment d'alumini pur ...\n3105 Bobina d'alumini...\nLa 3105 bobina d'alumini recoberta és una aliatge d'alumini pur, essencialment, del 98%, amb petites addicions per a forts, ja que té manganès, la seva resistència a la corrosió és molt bona i, a més, la seva força és superior a 1000 aleacions en sèrie. L'estricte sistema de control de qualitat dels nostres ...\n5052 Full d'alumini r...\nLa làmina d'alumini revestida de 5052 és més forta que 1100 i 3003 i és un excel·lent candidat per a la majoria de les tècniques de processament. La làmina d'alumini revestit de 5052 de Mirach revesteix una bona capacitat de treball i alta resistència a la fatiga, amb bona resistència a la correcció fins i tot en sal ...\n5754 Bobina d'alumini...\nLa nostra bobina d'alumini revestida 5754 és un aliatge típic d'elements Al-Mg amb una força moderada, un excel·lent rendiment de processament, una bona resistència a la corrosió, resistència a la soldadura i unes formes de fàcil formació. La bobina d'alumini revestida de 5754 produïda per Mirach Coating amb diferents ...\n5005 Full d'alumini r...\nLa xapa d'alumini revestida de Mirach Coating conté nominalment un 0,8% de magnesi. Té resistència mitjana i bona soldadura. La nostra làmina d'alumini revestida de 5005 té un aspecte perfecte, d'excel·lent qualitat, de manera que és afavorit pels propietaris, el pes és lleuger, només 1/5 ...\n1050 Bobina d'alumini...\nLa nostra bobina d'alumini recoberta 1050 pertany a una família de forja comercialment pura amb una puresa del 99,5% d'alumini i es veu reforçada pel treball en fred. Compta amb una excel·lent funcionalitat en fred, capacitat de fricció i capacitat de soldadura. A més, s'adapta bé a productes químics i electrolítics ...\nElecció dels colors\nBobina d'alumini pintat per ACP Mirach ha produït bobina d'alumini pintat per a ACP amb equips avançats\nBobina d'alumini pintada per persianes enrotllables La bobina d'alumini pintada per a persianes enrotllable juga un paper creixent\nBobina d' alumini pintat per a rètols La bobina d'alumini pintat de Mirach Revestiment per als signes té una forma absolutament suau\nBobina d' alumini pintat per a envasos Bobina d'alumini pintat per a envasos juga un paper fonamental ...\nNo.6/F14, Bldg. 9, Banc nord sol ciutat Sant n º 1, dist. Jiangbei, Chongqing, Xina\nCopyright ©: Mirach metal·lúrgia Co, Ltd tots els drets reservats.


Ontinyent també es mobilitza contra la reforma laboral | TV Digital Ontinyent\nInici Política Ontinyent també es mobilitza contra la reforma laboral\nOntinyent també es mobilitza contra la reforma laboral\nEl passat diumenge 19 de Febrer a la Plaça de la Concepció d’Ontinyent, al voltant de 300 persones van voler manifestar la seua repulsa i oposició a la Reforma Laboral aprovada pel Govern de l’Estat . Aquesta concentració convocada per EU fou un reforç de les manifestacions convocades arreu l’Estat pels sindicats majoritaris .\nAquesta Contrareforma és el major atemptat que s’ha fet en aquest país contra els drets dels treballadors i treballadores, és la reforma 56 en termes laborals que s’ha produït a Espanya des de la Transició . Aquest atac contra drets del treball, històricament aconseguits es materialitza en facilitar i abaratir l’acomiadament, deixant els treballadors i treballadores sense cobertura davant el poder del que a partir d’ara gaudirà l’empresari. Aquesta contrareforma obeeix a la dictadura que arreu d’Europa estant imposant el tàndem MERCOSI per ordre directa dels mercats del capital especulatiu.\nÉs una mesura que lluny de minvar els efectes socials i econòmiques de les famílies i els Estats , s’hi troba programada per carregar totes les seues forces contra aquells que no hem generat aquesta crisi. A més a més no afavorirà la contractació, per tant no és una bona mesura per generar treball en el nostre país i no ajudarà a sufocar el major problema d’aquest, que com sabem és l’atur( al voltant dels sis milions d’aturats). Augmentarà la precarietat de condicions de treball i la forta escissió social que ja s’està observant per tot arreu.\nDes d’ EU volem llançar un missatge d’esperança i lluita a la ciutadania , per això cridem a la mobilització social contra les retallades en els serveis públics, i contra aquesta reforma laboral . Bona mostra d’això estan donant els estudiants Valencians, que han vençut la por i han eixit al carrer per demanar el que és de tots, oposant-se a les fortes retallades en l’educació. Aquestos estudiants que huí en dia són l’exemple de lluita per reclamar i exigir la qualitat de l’Escola Pública han suportat els atacs brutals i injustificables produïdes per una acció policial brutal i la deixadesa . Alguns els han jutjat com a enemics , però com ells han afirmat a les manifestacions no són l’enemic sinó el poble.\nArticle anteriorRamón Cerdà presentarà “El principe de las moscas” a Ontinyent\nArticle següentEl club de judo Fon Do Kan no participará en el campeonato de España de Jiu Jitsu debido a una lesión\nEl PP d’Ontinyent presenta una moció per paralitzar la llei Celáa\nCompromís proposa que el Consell Escolar Municipal participe en l’elecció de propostes d’Ontinyent Participa\nRodríguez reclama a Fabra que el Consell s’implique en la reindustrialització...\nTV Digital Ontinyent - Data modificada: 16/06/2014 0\n“A Ontinyent amb poc hem demostrat poder fer molt, la Generalitat deu mirar als municipis d’interior com el nostre per trobar l’equilibri econòmic valencià”....\nEl PP denuncia el lamentable estado de las principales vías de...\nEl grupo municipal del Partido Popular ha denunciado públicamente el lamentable estado que presentan las principales vías de Ontinyent donde, por falta de mantenimiento...


Comprar domini .COM.VI a Catalunya | Dominis lliures\nCercar dominis .com.vi\nDisponibilitat i preu de dominis .com.vi\nMitjançant aquesta utilitat podràs comparar el preu dels dominis d'internet .com.vi de i comprovar si nom de domini web que necessites es trova lliure o ja ha estat registrat prèviament per una altra persona, entitat o empresa. Si desafortunadament el domini ja ha estat registrat podràs realitzar un whois per conèixer les seves dades de registre, o també el podràs visitar directament per comprovar si està en línia.\n2.- En principi, si es tracta d'un lloc web d'empresa, hauries de comprovar si el nom de la marca està lliure. Per exemple, si vens rentadores MarcaX, sempre serà millor comprar el domini MarcaX.com.vi en lloc rentadoresbones.com.vi. Si no és possible, hauries de buscar un nom de domini que tingui implícita la paraula que millor representi l'activitat del teu lloc. En aquest cas, podríem triar rentadoresMarcaX.com.vi\n3.- És essencial que el nom de domini sigui fàcil de recordar. Per això, procura utilitzar un nom de domini curt, amb paraules bensonants i que contingui alguna keyword (paraula clau) rellevant. Però evita sempre donar-li caràcter d'eslògan, ja que els dominis tipus lamillorwebderentadores.com.vi, encara que sembli el contrari, avui ofereixen poca credibilitat i transparència de cara a l'usuari. Evita també l'ús del guió (-), pot donar lloc a confusió a l'hora de transmetre'l verbalment.


> Cosmètica Natural>Cura corporal>Desodorants Naturals>Desodorant Roll On 24h Bio - Cattier - 50 ml\nEspecialment dissenyat per aportar suavitat, confort i frescor durant tot el dia.\nDesodorant Roll-On 24 Hores Bio\nCattier Desodorant 24H ha estat especialment dissenyat per aportar suavitat, confort i frescor durant tot el dia.\nFormulat sense alcohol i sense sals d'alumini, protegeix i respecta la pell sensible fins i tot de les aixelles recentment depilades.\nLa seva fórmula conté diversos ingredients actius:\nAloe vera bio: hidrata profundament, suavitza, protegeix i regenera l'epidermis\nSalvia: regula la sudoració excessiva, purificant\nDermosoft (agent natural antibacterià): purifica i prevé el desenvolupament de bacteris responsables de les males olors\nBisabolol: calma l'epidermis\nUn cop aplicat, no deixa marques blanques ni taques grogues a la roba. La seva lleugera fragància amb notes de flor de cirerer deixa un vel discret i fragant a la pell. El 99,6% del total d'ingredients són d'origen natural. El 23% del total d'ingredients procedeix de l'agricultura ecològica.\nIngredients INCI: Aqua, Triethyl Citrate, Propanediol, Glycerin, Silica, Parfum, Cetearyl Wheat Straw Glycosides, Cetearyl alcohol, Sodium Capryloyl / Lauroyl Lactylate, Hydrostearic / Linolenic / Oleic Polyglycerides, Sodium Stearoyl Glutamate, Aloe Barbadensis Leaf Extract *, Xanthan Gum, Sodium benzoate, Bisabolol, Salvia Officinalis Oil, Tocopherol, geraniol, Linalool. * Ingredients procedents de l'agricultura ecològica.\nForma d'ús: Aplicar sota de les aixelles sobre la pell neta i seca.


Trobada d'aficionats a LEGO 'Hispabrick Magazine Event' - Petit Terrassa - L'agenda infantil i familiar de Terrassa\nTrobada d'aficionats a LEGO 'Hispabrick Magazine Event'\nde 10:00h a 14:00h, mNACTEC Museu de la Ciència i la Tècnica de Catalunya\nEls dies 8 i 9 de desembre el mNACTEC acull l'Hispabrick Magazine Event 2017, la trobada d’aficionats a les construccions LEGO. És una activitat que té com a objectiu apropar infants, joves i adults a l’univers de les construccions amb LEGO. Trobareu maquetes i creacions de diverses temàtiques construïdes amb LEGO®, un joc de pistes, tallers de controlar robots i un espai de joc infantil de construccions.\nL'Hispabrick Magazine Event 2017 és una activitat organitzada per la revista Hispabrick Magazine, amb la col·laboració del Museu. Enguany se'n celebra la 6a edició, que per quarta vegada té lloc al mNACTEC.\nExposició de maquetes - de 10 a 14h i de 16 a 19.30h\nS'exhibiran diorames inspirats en StarWars, models de ciutats, de l’època medieval, reconstruccions d’edificis emblemàtics i personatges de la televisió i el cinema.\nJoc de pistes: Busca els ninots perduts! - de 10 a 13.30h i de 16 a 19h\nQuatre ninots Lego s’han perdut pel Museu. Els més petits hauran de buscar-los, omplir una butlleta i entraran al sorteig d’un regal Lego.\nEspai de construccions infantils - de 10 a 14h i de 16h a 19.30h\nUn espai lúdic amb centenars de peces LEGO® perquè els nens i les nenes puguin crear les seves construccions.\nTaller de robòtica: Controla els robots - d'11 a 13h\nActivitat en què els nens i les nenes aprendran a controlar robots LEGO MINDSTORMS des del telèfon mòbil. Cal descarregar un aplicació que trobareu aquí per Android i aquí per iOS. aller amb places limitades, cal fer reserva presencialment el mateix dia al matí. Les places s’atorgaran per orde d’arribada.\nRobòtica: construeix un programa i un robot! - de 17 a 18.30 h\nL'horari d'obertura és de 10 a 14 i de 16 a 19.30 h tant divendres com dissabte. L'entrada costa 1€ (els menors de 8 anys no paguen). El museu tancarà a les 20 h, però l'espai d'expositors i les activitats de la trobada de Lego acabaran a les 19.30 h.\nI si us quedeu amb ganes de més, consulteu els tallers de ciència i tecnologia per a famílies i totes les activitats familiars que ofereix el mNACTEC.


Barcelona es prepara per a una nova edició de la passarel·la 080 Barcelona Fashion, cita ineludible per als professionals del sector i amants de la moda. Un any més el certamen es proposa contribuir a la internacionalització del disseny de moda local i reivindicar la qualitat de la producció tèxtil a Catalunya. El recinte modernista de Sant Pau torna a ser l'espai escollit per la seva celebració, amb la novetat que s'hi afegirà un nou espai per acollir les desfilades de roba de bany de les marques Como un Pez en el Agua i Guillermina Baeza el dia 25 pel matí, que s'ha anomenat 080 Fashion Beach i que estarà ubicat al Club Patí Vela Barcelona, al Moll de la Fusta. Enguany conformen el calendari una trentena de propostes de dissenyadors i marques consolidades –Antonio Miró, Custo, el retorn de Manuel Bolaño, Krizia Robustella...– i també debuts a la passarel·la com Killing Weekend, guanyadora del concurs 080_Rec 0.16, celebrat el passat novembre; el jove dissenyador Xevi Fernández i la firma Imagoza Z1 Fashion.\nDurant els dies del 080, el públic general podrà accedir al Fashion Market, espai dedicat a botigues pop-up de diferents marques situat també al Recinte Modernista de Sant Pau.


Arenas afirma que «molts de nacionalistes també rebutgen la proposta»\nEl sotspresident segon del Govern i ministre de la Presidència, Javier Arenas, afirmà ahir que la majoria de la societat basca, «fins i tot els nacionalistes», rebutja la proposta independentista del lehendakari, Juan José Ibarretxe, i creu que «les propostes del PNB i d'ETA són coincidents».\nArenas digué que el Govern és acompanyat en la seva defensa de la Constitució «per la immensa majoria de la societat» basca i espanyola i destacà que des de l'Executiu no es renuncia a usar cap instrument de l'Estat democràtic «per respondre al desafiament rupturista».\nIndicà que el Govern afrontarà aquest «desafiament» amb «tots els instruments que ofereix l'Estat de Dret» i, sobre l'aplicació de l'article 155 de la Constitució afirmà que, «ara com ara», l'Executiu no ha considerat acudir-hi. Però hi és i la democràcia no pot renunciar a cap dels instruments que tengui perquè la democràcia mateixa es defensi d'agressions antidemocràtiques», subratllà el sotspresident.\nAfirmà que el pla Ibarretxe és una proposta «que satisfà ETA i allò que era Batasuna, agradi o no al nacionalisme» i afegí que és fet «a la mesura d'ambdues», per la qual cosa considerà que «aquí és on no es pot equivocar el diagnòstic perquè la resposta sigui de tots els instruments» de l'Estat de Dret.\nPer la seva banda, el secretari general del PSOE, José Luis Rodríguez Zapatero, retragué al Govern que hagi anunciat que recorrerà contra el pla Ibarretxe al TC de manera unilateral, sense haver-ho consultat amb les forces del pacte constitucional i en especial amb el PSOE, que està disposat a combatre el projecte en els terrenys tant polític com jurídic.\nZapatero indicà que el seu partit s'està assabentant per la premsa de les iniciatives del Govern, que està adoptant en solitari, i espera que «les hagi meditades bé». Argumentà que s'ha de preservar la fortalesa de l'alt tribunal, ja que serà molt important en l'escenari futur en relació amb el pla Ibarretxe.


Infosalut - El conseller de Salut destaca la importància de la lactància materna a la III Jornada duita a terme a l’Hospital de Manacor\nEl conseller de Salut destaca la importància de la lactància materna a la III Jornada duita a terme a l’Hospital de Manacor\nArticle anterior El director general de Gestió Econòmica i Farmàcia, César Vicente, inaugura la jornada que commemora a Palma la Setmana del Cervell\nArticle següent L’Hospital Son Espases ha acollit una Jornada d’Infermeria per celebrar els 10 anys de la Consulta d’Úlceres per Pressió a les Illes Balears\nL'Hospital de Manacor du a terme per tercer any consecutiu la Jornada de la Lactància Materna, coincidint amb la commemoració de la Setmana Mundial de la Lactància Materna. Enguany, el conseller de Salut, Martí Sansaloni, ha presidit aquesta jornada, acompanyat per la gerent de l'Hospital.\nDesprés de la lectura del Manifest de la Lactància Materna per part d'un dels membres de la Comissió de la Lactància Materna Sector Llevant, el conseller de Salut, Martí Sansaloni, ha lliurat el primer premi del III Concurs Fotogràfic. La fotografia guanyadora d'enguany ha estat "Disfrutam de la lactància! Gaudim del nostre instint!". Els guanyadors podran passar un cap de setmana per a dues persones en un agroturisme de la zona. Les vint-i-cinc fotografies que han participat en el concurs estan exposades a l'entrada de l'Hospital. El conseller ha destacat a la seva intervenció davant els assistents, membres de la Comissió, mares i pares i també professionals del centre sanitari, la importància de la lactància materna i també que l'Hospital de Manacor s'hagi implicat tan activament des de fa tres anys amb la Comissió creada que du a terme diferents activitats formatives amb les mares i els nadons al llarg de tot l'any. El segon premi, que ha estat per a la fotografia "Moments", consisteix a ser la portada per a l'any 2014 del calendari de l'Associació Balear d'Alletament Matern (ABAM). La seva presidenta, Joana Maria Moll, ha fet entrega del guardó.\nMés de cinquanta mares i nadons han participat a la III Jornada de Lactància Materna i criança que ha organitzat la Comissió de Lactància Materna de la Comarca de Llevant. La segona part d'aquesta Jornada s'ha desenvolupat a la torre dels Enagistes de Manacor, amb la participació de mares i nadons de distints pobles de l'àrea d'influència de l'Hospital i ha tengut com a objectiu unir mares i reivindicar la lactància materna.\nTots junts han duit a terme els tallers "mares i bebès" que estan basats en la música. Així, han participat en el taller de dansa del ventre i taller de musicoteràpia, que han tengut molt bona acceptació.\nL'objecte d'aquesta Comissió és donar a conèixer els avantatges i beneficis de la lactància materna i que les mares puguin compartir les seves experiències, inquietuds i dubtes, a més d'ajudar-se en tot allò relacionat amb l'alletament dels nadons i els infants.\n[Font: Conselleria de Salut de les Illes Balears. 11/10/2013]\n*15/03/2013 - L’embaràs, l’atenció en el part i la lactància materna, son temes que s’han tractat a una jornada celebrada a l’Hospital de Manacor.


Estació del Prat de Llobregat - Viquipèdia, l'enciclopèdia lliure\nintercanviador de ferrocarril al Prat de Llobregat\nAndana de l'estació de Rodalies\nEl Prat de Llobregat o El Prat Estació, també conegut als projectes constructius com a Centre Intermodal del Baix Llobregat, és una intercanviador de ferrocarril, i futur centre intermodal, que se situa a la població del Prat de Llobregat, a la comarca del Baix Llobregat.\nActualment consta de l'estació de Rodalies de Barcelona-Vilanova-Valls per on circulen trens de les línies R2, R2 Nord i R2 Sud, operades per Renfe Operadora. Pel que fa al metro de Barcelona hi té parada la línia 9 Sud.\nEs convertirà en el principal nus de comunicacions del Baix Llobregat, ja que serà un centre intermodal de ferrocarril de serveis de rodalia, alta velocitat i metro, i també autobús. L'11 de maig del 2010, el Departament de Política Territorial i Obres Públiques (DPTOP) de la Generalitat de Catalunya va licitar la construcció del Centre Intermodal del Baix Llobregat, edifici en el que es podrà intercanviar entre els diferents serveis.\nL'estació d'ADIF va registrar l'entrada de 1.420.000 passatgers l'any 2016.\nAeroport Sant Celoni\nAeroport T1 Cèntric Les Moreres Zona Universitària\nterminal Hospital de Bellvitge Fondo\nAeroport T1 Cèntric La Ribera Badalona Pompeu Fabra\nAquest recorregut de la R2 és provisional fruit de les obres a Sant Andreu Comtal, per veure quins són els canvis que hi ha hagut vegeu R2 i R10.\nConsta que al segle xx es van fer obres a la línia per duplicar les vies. L'antiga estació va entrar en servei l'any 1881 quan es va obrir el tram entre les Hortes de Sant Beltran al costat de les Drassanes de Barcelona i Vilanova i la Geltrú. Posteriorment l'any 1887 amb la unificació de la línia amb la línia de Vilafranca, els trens van deixar de passar per la carretera del Morrot, per passar per l'actual traçat per Bellvitge.\nL'estació de ferrocarril de la línia de Vilanova es va soterrar, acabant les obres l'any 2007, amb la construcció de la línia d'alta velocitat Madrid - Barcelona - Frontera Francesa. La línia 9 de metro es posà en funcionament el 12 de febrer de 2016 tot i que la previsió inicial era obrir l'estació l'any 2007.\nLínia 200 (Madrid - El Prat de Llobregat - Barcelona)\nLínia 254 (Aeroport - El Prat de Llobregat)\n↑ «El DPTOP licita les obres de construcció del Centre Intermodal del Baix Llobregat». Generalitat de Catalunya. Arxivat de l'original el 11 d’octubre 2017. [Consulta: 11 agost 2010].\n↑ «Soterrament del Prat». Adif. [Consulta: 11 agost 2010].[Enllaç no actiu]\n↑ «Vilanova fa un pas més per soterrar les vies del tren». Diputació de Barcelona. Arxivat de l'original el 30 de setembre 2010. [Consulta: 11 agost 2010].\nA Wikimedia Commons hi ha contingut multimèdia relatiu a: Estació del Prat de Llobregat\n: Aeroport T1 - Aeroport T2 - El Prat de Llobregat\nObtingut de «https://ca.wikipedia.org/w/index.php?title=Estació_del_Prat_de_Llobregat&oldid=29573840»\nDarrera modificació: 1 març 2022 a les 07:05\nLa pàgina va ser modificada per darrera vegada el 1 març 2022 a les 07:05.


L’escola Nou Patufet es prepara per la rua de carnaval de dissabte | Gràcia TV\nL’escola Nou Patufet es prepara per la rua de carnaval de dissabte\nEls alumnes de 5è de primària del Nou Patufet estan preparant la decoració per la carrossa de Carnaval. L’escola acostuma a participar en les activitats que s’organitzen al barri, per això des de fa uns anys no es perden ni una rua de Carnaval de Gràcia.\nAnna Salceda, alumna 5è Nou Patufet: “Perquè fem una rua al voltant del barri de Gràcia i és molt divertit.”\nNil Bernal, alumne 5è Nou Patufet: “Estem pintant uns cavallets de mar, així que els penjarem a la carrossa per fer una volta pel barri.”\nLúcia López, alumna 5è Nou Patufet: “Preparem una cançó i la ballem, primer ens ensenyen els passos del ball i després ho fem.”\nMariano Mondrià, alumne 5è Nou Patufet: “Parece emocionante cómo todos podemos unirnos para hacer un mismo fin.”\nA l’escola hi ha una comissió de Carnaval que s’encarrega dels preparatius i de triar el tema i la disfressa, que mantenen en secret fins a l’últim moment.\nCarme Servitje, mare Nou Patufet: “Estem fent la disfressa amb feltre i goma Eva de purpurina, molta silicona i moltes hores. Perquè la nostra disfressa té unes vint peces cada una i som uns 130. Ens bolquem una mica tots.”\nIngrid Ribelles, sotsdirectora infantil i primària Nou Patufet: “Per nosaltres l’amor és molt important, a l’escola. L’amor per la ciència, amor per la literatura. Aquest any com a pista només podem dir que és “la mar d’amor”.\nA la rua hi participa tothom, des d’alumnes, a pares o avis i personal de l’escola. Durant la resta de setmana, infants de tots els cursos participaran en la decoració de la carrossa, mentre famílies i professors acaben les disfresses.


dimarts 14 de juny de 2016 , per Coordinació del Catalunya\nManifestació a Barcelona el 19 de juny: Obriu fronteres, volem acollir!\nObriu fronteres, volem acollir! Manifestació el diumenge 19 de juny a Barcelona, a les 18h a plaça Universitat. El 19 de juny sortirem al carrer per denunciar públicament la irresponsabilitat, la negligència i l’hostilitat dels representants polítics de l’estat espanyol i de la resta dels estats europeus davant l’èxode de persones desplaçades que cerquen un lloc segur. Sortirem al carrer per (...)\ndissabte 23 de gener de 2016 , per Coordinació del Catalunya\nNecessitem el teu suport perquè no torni a obrir el CIE de Barcelona Dissabte 30 de gener a les 11h. judici popular i concentració davant el CIE de la Zona Franca de Barcelona (c/E nº 40). Per arribar-hi: bus llançadora parada Bellvitge (metro L1) o transport públic bus 109 (Pl. Espanya) o bus 21 (Av. Paral·lel). El CIE de Barcelona està tancat provisionalment, per fer-hi obres «de millora». (...)\ndimarts 19 de gener de 2016 , per S Comunicació CGT Catalunya\nA l’Estat espanyol, l’1% dels més rics concentra més riquesa que 35 milions de persones. 62 persones acumulen la mateixa riquesa que la meitat de la població mundial\nInforme Oxfam que assenyala que les desigualtats no paren de créixer arreu del món\n62 persones acumulen la mateixa riquesa que la meitat de la població mundial A dos dies del fòrum de Davos, Oxfam denuncia que la desigualtat no para de créixer en el món sencer. A l’Estat espanyol, l’1% dels més rics concentra més riquesa que 35 milions de persones. "El creixement de la desigualtat és el principal problema de la humanitat". Amb aquesta frase, el director de campanya d’Oxfam (...)\ndijous 5 de novembre de 2015 , per Coordinació del Catalunya\nLa Maria desembolica emocionada el regal que li ha fet la família. Acaba de fer 16 anys. Arrenca la cinta adhesiva, estripa el paper i dins la caixa de cartró hi troba el producte desitjat: el darrer model de tauleta tàctil que ha sortit al mercat, un iPad Air 2. Feia setmanes que havia passat de les insinuacions a les peticions directes i ja el té entre les mans. Però darrere la pantalla de 9,7 (...)\ndilluns 2 de novembre de 2015 , per Coordinació del Catalunya\nDocumental ’La Puerta Azul’: una història dels invisibles\nDarrere els centres d’internament d’estrangers (CIE), s’amaguen històries i vides de les persones migrants que són recloses en aquests espais, relats que han sigut recollits per documentals com ’La Puerta Azul’, un documental dirigit per Alícia Medina, el nom del qual fa referència a la particular entrada del CIE de Sapadors, a la ciutat de València, una mostra de que lluites com el moviment pel (...)\ndimarts 27 d'octubre de 2015 , per Coordinació del Catalunya\nTanquem el CIE de Zona Franca Concentració divendres 30 d’octubre a les 18h a la Plaça Sant Jaume de Barcelona. El CIE de Barcelona tanca. De la ciutadania depèn que no torni a obrir El CIE de la Zona Franca de Barcelona tancarà les seves portes el proper divendres 30 d’octubre a raó de la realització d’obres de millora. La incertesa sobre el que passarà després ens brinda una oportunitat única (...)


Revisions i opinió d'experts de Mayo\nRevisions i opinió d’experts de Mayo\n1.1 Ràpid & Hosting de confiança\n3.1 Disponibles diverses opcions d’allotjament\n6.1 Hosting molt ràpid pel preu\nRàpid & Hosting de confiança\nHost Mayo és una empresa d’allotjament que forma part d’un grup més gran de llocs web relacionats que proporcionen solucions electròniques a empreses i particulars. Porten des del 2008 oferint una gran varietat de serveis, inclosos allotjament. Diuen que el seu objectiu principal és oferir als clients una experiència d’allotjament molt ràpida, sense cobrar taxes excessives. Sembla que han tingut èxit a l’hora d’aconseguir aquest objectiu, i ho estaran durant un cert temps.\nEl seu allotjament està basat als Estats Units, i operen en centres de dades ubicats a Dallas, TX i Los Angeles, Califòrnia. Això els permet donar servei a persones de tota l’Amèrica del Nord amb l’allotjament que necessiten. A més, Host Mayo proporciona als seus usuaris unitats d’estat sòlid per ajudar a garantir una experiència d’allotjament ràpida.\nL’entorn d’allotjament amb aquesta empresa serà molt fort. Utilitzen SSD, que ajuden a mantenir les coses i avançar ràpidament. A més, ofereixen CPU Intel i altres maquinaris d’alta qualitat per ajudar a prevenir interrupcions per fallades de maquinari. Els centres de dades on operen es gestionen bé per a un bon entorn estable. Els paquets d’allotjament dedicats també tenen protecció DDoS, essencial per a la fiabilitat d’avui.\nDisponibles diverses opcions d’allotjament\nPodeu triar entre qualsevol tipus d’allotjament que necessiteu, incloses les opcions compartides, VPS, servidors dedicats i distribuïdors. Tots els paquets d’allotjament compartits tenen totes unitats d’estat sòlid per a una gran velocitat i fiabilitat. Hi ha quatre nivells per escollir, tots els quals tenen una amplada de banda il·limitada. L’opció de nivell d’entrada ofereix 1 concert d’espai de disc i permet allotjar només un domini. Si aneu al paquet d’allotjament compartit de primer nivell, se us permetrà espai de disc, amplada de banda, usuaris, dominis, bases de dades i adreces de correu electrònic il·limitades..\nEls paquets VPS també inclouen unitats d’estat sòlid, el paquet d’entrada amb 5 punts d’espai en un disc SSD. El VPS de baix nivell també disposa de 512 MB de RAM, 1 CPU i 2TB d’ample de banda. Podeu desplaçar-vos a través de sis nivells d’allotjament VPS i, a la part superior, obtindreu 8 programes de memòria RAM, 100 GIGS d’espai d’unitat, 4 CPU i 7 TB d’ample de banda. Totes les opcions VPS inclouen el tauler de control SolusVM i l’opció de triar entre diversos sistemes operatius.\nL’amfitrió Mayo compta amb vuit opcions de servidor dedicat preconfigurades de les quals podeu seleccionar. Els primers sis són configuracions de “valor bàsic” i les dues primeres són configuracions “avançades”. Tots ells fan servir processadors Xeon i RAM DDR3 com a base, però DDR4 RAM per a les opcions avançades. Amb els servidors dedicats, podeu triar entre unitats SATA o unitats d’estat sòlid segons la vostra preferència. Els servidors també es poden ubicar a Chicago, Dallas, Los Angeles o Miami, per a una major flexibilitat.\nEls equips d’assistència amb Host Mayo són molt ràpids per respondre a entrades o altres problemes, i normalment poden resoldre problemes de tecnologia immediatament. Disposen de personal les 24 hores del dia i també estan supervisant els seus sistemes perquè puguin solucionar problemes abans de produir impactes en els usuaris. També ofereixen fòrums de preguntes freqüents i suport, que poden proporcionar molta informació valuosa perquè els clients puguin accedir quan ho necessitin.\nEls preus són molt baixos amb aquesta empresa, fins i tot sorprenentment baixos en algunes àrees segons el tipus de funcions que obtindreu. Per exemple, el paquet d’allotjament compartit a nivell d’entrada és de només $ 1 al mes si pagueu un any a la vegada. Per aquest preu tan baix, obté un paquet d’allotjament molt bo si només necessita un sol lloc web. L’opció d’allotjament compartit de gamma superior només és de 4,16 dòlars al mes. L’allotjament VPS comença a partir de 2,50 dòlars al mes i arriba fins a 25 dòlars al mes. Són preus baixos i, tot i que no disposen de paquets addicionals molt potents, no deixa de ser un bon preu per a la majoria de la gent. Finalment, els servidors dedicats comencen a 30 dòlars al mes i arriben fins a 284 dòlars. Tampoc disposen de servidors dedicats de gamma alta, però no és necessària la majoria dels usuaris.\nHosting molt ràpid pel preu\nPer quant haureu de pagar amb aquesta empresa, obtindreu una experiència d’allotjament molt ràpida. L’amfitrió Mayo afirma específicament que el seu objectiu és proporcionar un allotjament ràpid a un preu excel·lent i que han fet un treball fantàstic per aconseguir aquest objectiu. Si només busqueu allotjament en llocs web de mida petita o mitjana, probablement no trobareu una opció d’allotjament d’allotjament més ràpida i millor.\nL’allotjament amb Host Mayo és força bo a tots els nivells mesurables. Tot i que hi ha alguns problemes a tenir en compte, no suposaran una preocupació important per a la gran majoria d’usuaris. Trobar el paquet d’allotjament adequat amb aquesta empresa hauria de ser molt fàcil, ja que la seva senzilla configuració, cosa que sempre fa que sigui agradable per als usuaris del nivell d’entrada.\nConductes d’estat sòlid\nNo hi ha servidors d’allotjament poderosos\nOpcions limitades per a allotjament de Windows\nAlgunes opcions tenen un preu separat dels paquets


Les Balears notifiquen 526 nous contagis i vuit morts en les darreres 24 hores\n23 octubre 2021 16:58\nEl Servei d'Epidemiologia ha notificat aquest dimecres al Ministeri de Sanitat un total de 526 nous positius i vuit morts a causa de la Covid-19, de manera que el total acumulat és de 50.601 casos notificats i 571 morts des de l'inici de la pandèmia.\nEn les darreres 24 hores, s'han realitzat 5.704 proves per a detectar el coronavirus, de les quals 518 han resultat positives (66 menys que ahir). Així, la taxa de positivitat se situa en el 9,08% i el nombre de proves realitzades des de l'inici de la pandèmia a les Illes ascendeix fins a les 942.978.\nSegons la Conselleria de Salut i Consum, en aquests moments, el Servei de Salut atén 10.696 persones a causa de la Covid-19. Als hospitals de les Illes, hi ha 428 pacients ingressats a planta (32 menys que ahir) i 136 a UCI (un més que ahir). A més, en les darreres 24 hores s'han registrat 61 altes hospitalàries i 675 curats en Atenció Primària.\nPer illes, a Mallorca hi ha 265 pacients ingressats a planta (109 a UCI), a Eivissa són 144 els pacients en planta (20 a UCI), mentre que a Menorca hi ha 19 ingressats en planta hospitalària (set a UCI).\nRespecte a la situació a les residències de gent gran de les Balears, hi ha 89 usuaris amb contagi actiu, dels quals 86 estan hospitalitzats. A més, un total de 86 professionals d'aquests centres estan contagiats. D'acord amb la Conselleria, la xifra de morts en residències des de l'inici de la pandèmia és de 244, per la qual es notifica un nou mort aquest dimecres en centres residencials.\nQuant als professionals sanitaris, a hores d'ara hi ha 466 casos en vigilància, dels quals 295 són casos actius.\nPer "Els paninsulars mos roban", fa 9 mesos\nEl mètodo de fer provas PCR se fa malament, no pot\nsortir un 9,08% positius , si se fa bé ha de sortir 0'04%, o sigui de 5704 provas, hi ha de haver 2 o 3 positius.\nTampoc se pot detectar el coronavirus ja que no se\nconeix la secuència que tendria entre 30.000 a 40.000\npars de bases.\nLo que se pot detectar ès la presència del virus\nde la grip de tipo A, i B, el tipo B té manco presència.\nLo que hi ha ès grip estacional com cada any.


No hi ha motiu per a l'alegria, per Sonia Andolz\nDesprés dels 24 escons de Vox\nNo hi ha motiu per a l'alegria\nSi el PP i Ciutadans opten ara per virar cap a posicions més radicals, la ultradreta haurà guanyat\nFa unes setmanes vaig visitar les institucions europees al costat d’altres analistes d’EL PERIÓDICO DE CATALUNYA. D’entre les múltiples reunions que vam tenir amb representants i alts càrrecs del Parlament i la Comissió, dos temes eren recurrents: el 'brexit' i la pujada de l’extrema dreta a Europa. Amb les eleccions generals espanyoles al calendari, el nom de Vox ja era habitual als passadissos del Parlament. Preocupaven dues coses: el final de l’anomenada excepcionalitat espanyola (el no haver tingut fins ara representació parlamentària d’ultradreta) i les noves majories que es formaran a Brussel·les després de les eleccions europees.\nDes d’ahir a la nit, Espanya ja té oficialment un partit d’ultradreta amb representació. Més de dos milions i mig de persones (2.677.173) van recolzar la candidatura d’Abascal. Malgrat que l’entrada de Vox al Parlament no ha sigut tan forta com alguns sondejos apuntaven, que tantes persones els hagin recolzat ens hauria de fer reflexionar i molt. La por ha funcionat i la mobilització sembla haver evitat un escenari horrífic on molts passàvem a ser objecte d’atacs i a veure els nostres drets limitats o eliminats, però no és suficient.\nEls 24 escons de Vox permetran a la formació una mica d’influència. Fins i tot pot ser que el PP i Ciutadans entenguin malament la lliçó i s’escorin cap a la dreta. Quan un agita la bandera de l’odi, de la mobilització contra alguna cosa, del discurs etnicista i excloent; quan un se centra en atacar a altres –nacionalistes, progressistes, feministes–, crea unes expectatives de sang i suor, d’“acabar amb les rialletes” de qui considera enemics polítics, d’imposar-se per la força per tornar a l’ordre, al correcte, al purament espanyol. I quan tot això no dona el resultat esperat, aquestes ànsies de força, venjança i imposició són difícils de calmar.\nSi el PP i Ciutadans opten ara per virar cap a posicions més radicals, la ultradreta haurà guanyat. Fa mesos que estan marcant l’agenda, aconseguint que parlem dels temes que volen o que ens preocupem pel que diuen que seran les seves prioritats. En aquest sentit, ja han aconseguit una victòria. Si Casado venia radical de casa o s’ha tornat més intolerant per l’efecte Abascal no està clar, però el líder del PP ha optat en alguns temes per un gir cap a posicions més conservadores que el partit havia rebaixat els últims anys. Si segueixen aquest camí creient que així recuperaran els vots perduts, s’equivocaran. El seu espai polític natural ampli és en el centredreta. Un espai conservador, però no radical, més en la línia dels grans partits conservadors europeus del grup popular que de les noves fornades d’Orbán, Salvini o Le Pen.\nLa ultradreta és ja present a 23 dels 28 parlaments nacionals europeus i fins i tot ha aconseguit arribar al poder en alguns, però continua representant, i esperem que així segueixi, una minoria política. Els percentatges se situen entre el 3,7% d’ELAM a Xipre i el 49% de Fidesz a Hongria, però la mitjana es troba entre el 10-20%. Així, el 10,3% dels vots entra dins del que veiem a la resta d’Europa.\nHan arribat per quedar-s’hi\n¿Això significa que ho hem de normalitzar? No, en absolut. Acollir i assimilar aquestes opcions com a legítimes és un error. Són vàlides, com a preu a pagar en democràcia, però qui defensa eliminar drets fonamentals, qui persegueix catalogar les persones en funció de la seva proximitat amb l’home blanc europeu, que promou l’odi i la força per sobre del diàleg i la convivència suposa un atac a les bases de la democràcia i de la mateixa Unió Europea.\nEuropa no pot continuar celebrant aniversaris i commemoracions dels horrors de la segona guerra mundial mentre assisteix impassible a un retorn d’una part dels discursos que ens van portar fins allí. Qui diu Europa diu tots. No podem seguir endavant avui com si no hagués passat res ahir. No hi ha motius per a l’alegria, només per a l’alleujament. Que aquest alleujament no ens faci perdre de vista el focus: la ultradreta ha arribat i es queda per a almenys quatre anys així que totes les persones que vam sortir ahir a votar altres opcions tenim una responsabilitat: no creure que amb el nostre vot ja complim. Continuar atentes, exigint el compliment de tots i cadascun dels nostres drets. Rebutjant la confrontació i l’odi i apostant pel desacord i la confrontació d’idees. Només així la ultradreta caurà pel seu propi pes.\nVox obté 24 'croats', menys dels previstos per iniciar la reconquesta\nTemes: VOX Extrema dreta Eleccions generals


Setmanari Punt TIC núm. 349\nDilluns, 12 d'abril 2010\nHan començat les sessions de la Formació Comunitària\nDivendres 9 d'abril es va fer la primera sessió de la Formació Comunitària per a la demarcació Catalunya Central, al Centre Cultural "El Casino" de Manresa. L'Alba Rodríguez, dinamitzadora del Punt TIC-Òmnia Les Escodines, va ser l'encarregada de presentar la Xarxa Òmnia. Avui, dilluns 12 d'abril, té lloc la sessió de la demarcacio de Lleida i Alt Urgell. A la plana de la Formació Comunitària i a la del projecte Òmnia podreu informar-vos del desenvolupament d'aquestes trobades.\nEntrevista a Nelly Villegas, de l'Òmnia de l'AVV de Pomar\nEl Punt TIC- Òmnia de l'Associació de Veïns de Pomar, un barri de la ciutat de Badalona, va iniciar la seva activitat el 1999. Això el converteix en un dels primers Òmnia de tot el territori català. Entre les activitats que desenvolupa el punt, trobem el taller de dones, el taller de gent gran o el taller de blocs. A més de les iniciatives pròpies, l'Òmnia de Pomar també col·labora amb altres programes educatius i d'inserció sociolaboral, com ara el "Jugar i llegir" i l'"Aprendre a Aprendre".\nOberta la convocatòria de subvencions PIMESTIC\nEl Departament de Governació i Administracions Públiques obre la convocatòria de subvencions per al foment de la implantació i l'ús de les TIC a les micro, petites i mitjanes empreses en el marc del Pla PIMESTIC. S'hi poden presentar les Cambres de comerç i també les entitats sense ànim de lucre que defensin els interessos de les micropimes i PIMES a Catalunya o millorin la seva competitivitat mitjançant el foment de la implantació i l'ús de les TIC. Data de publicació al DOGC: 9 d'abril de 2010. Termini: 1 mes.\nOferta formativa de l'e-centre de Tremp\nEl Punt TIC de Tremp organitza nous cursos per al nou trimestre d'abril a juny de 2010. Hi ha cursos adreçats específicament a comerciants i d'altres a tothom qui s'hi vulgui apuntar. També s'oferirà formació a l'aula mòbil.\nEn el marc d'aquesta commemoració, els Punt TIC-Òmnia de la Unió Gitana de Gràcia i el Centre Cultural Gitano La Mina juntament amb el grup de les TIC del Pla Integral del Poble Gitano van organitzar una activitat per fer difusió del que serà el primer museu virtual del Poble Gitano. Van recollir experiències, imatges, anècdotes, etc. per tal de començar a donar-li forma a aquest museu. La creació i l'elaboració conjunta d'aquest servirà per fer sentir la veu del poble gitano arreu del món.\nOferta formativa d'abril i maig, a l'Òmnia de Tortosa\nDesprés de l'aturada per vacances, a l'Òmnia de Tortosa estrenen un nou trimestre carregat d'activitats i tallers adreçats a tothom qui vulgui participar-hi. Als mesos d'abril i maig hi haurà tallers d'iniciació a la informàtica, d'Internet i de correu electrònic.\nPrepara't per fer la prova d'ACTIC, a Telestany\nEl Punt TIC del Pla de l'Estany ofereix un curs per ajudar a les persones que es vulguin preparar per presentar-se a la prova de l'acreditació ACTIC. El curs es realitzarà de forma presencial al Telestany. Les classes es desenvoluparan cada dimarts des del 6 d'abril a l'1 de juny. La durada de cada una de les sessions serà de dues hores, de 19:00 a 21:00 hores.\nAutoformació tutoritzada d'abril, al Punt TIC de Ribera d'Ebre\nAvui, dilluns 12 d’abril s'inicia al Punt TIC de la Ribera d'Ebre (Seu Comarcal Móra d'Ebre) un nou mes de curs en modalitat autoformativa. El curs del mes d’abril anirà del 12 d'abril fins al 7 de maig, de dilluns a divendres de 10:00 a 14:00 h i de 17:00 a 20:00 h i dissabtes de 9:30 a 14:30 h.\nActivitats del tercer trimestre, al Punt TIC-Òmnia Marianao\nDes de l'Òmnia de la Fundació Marianao de Sant Boi ens fan arribar la programació de cursos i monogràfics que han preparat per a aquesta primavera. A més, ens expliquen que de cara a l'estiu estan muntant un campus TIC on faran diversos tallers: Des de taller de cuina (fer la compra per Internet, buscar la recepta i penjar les fotos al bloc) fins a un campionat de robots (muntatge, programació, cursa d'obstacles i combat de sumo).\nAmb una sessió informativa sobre els camps de treball es va iniciar el 30 de març el cicle de xerrades “Enfeina’t”, a la Seu d’Urgell. Aquesta iniciativa va adreçada a facilitar als ciutadans/es la informació, les eines i els recursos per trobar feina, millorar laboralment o crear el propi negoci.\nProgramació de primavera al Punt TIC-Òmnia gòTIC de Tàrrega\nDes del gòTIC Ajuntament de Tàrrega ens fan arribar la programació d'activitats previstes per la primavera 2010. Per a més informació sobre el contingut i les dates de realització de les activitats, podeu consultar el lloc web http://gotic.tarregae.org.\nGalindaines, nou concurs de la Fundació Televall\nAra que ja ha finalitzat el concurs de microrelats, la Fundació Televall llança un nou certamen. Aquesta vegada, el concurs consisteix en il·lustrar un text, o més aviat, en crear una imatge sota el suggeriment d'un text. S'acceptaran fotografies, dibuixos, pintures, fotomuntatges, manipulacions... etc. sempre que es presentin en format digital.\nCursos de primavera a l'Òmnia del Centre Civic l'Escorxador\nL'Òmnia del Centre Cívic l'Escorxador de la Seu d'Urgell organitza dos cursos nous: El taller de Fulls de Càlcul amb Calc i Excel, que es farà els dilluns de 16:00 a 17:00 h. I el taller de presentacions amb Movie Maker, que es realitzarà els dimecres de 16:00 a 17:00 hores. Les inscripcions es faran del 12 al 16 d'abril de 10:00 a 13:00 i de 15:00 a 18:00 h.\nEl viver d'empreses de l'Alt Urgell començar a créixer\nEl viver d’empreses de l’Alt Urgell, ubicat a les dependències del Punt TIC de l'Alt Urgell, comença a prendre forma. Actualment ja són dues les empreses locals que en formen part: Aubèrria i Creativa. Aubèrria es dedica a serveis relacionats amb la natura i el patrimoni, mentre que Creativa és un estudi de disseny i comunicació. Cadascuna d’aquestes societats disposa, al viver, d’un despatx propi amb connexió d’Internet de banda ampla i pot fer ús dels diversos serveis que ofereix el Punt TIC.\nEl Punt TIC-Òmnia de l'Associació per a Joves TEB (Raval - Barcelona) imparteix durant el mes d'abril dos cursos d'iniciació a la informàtica, un en horari de matins i l'altre de tardes. Les persones que participin en aquestes formacions podran realitzar el curs del següent nivell el mes de maig.\nInici de la prova pilot d'accessibilitat als Òmnia de la Seu d'Urgell i Molins a Mataró\nEl 29 i 30 de març es va iniciar a Mataró i la Seu d'Urgell la instal·lació de l'equipament consistent en diferents ajudes tècniques amb les quals la DGACO vol iniciar un procés d'enfortiment del treball vers la discapacitat als Òmnia. Podeu veure les fotos a la comunitat Òmnia!\nIncorporació del Punt Jove al Punt TIC de Deltebre\nAl Punt TIC de Deltebre s'incorpora el Punt Jove, un Punt d'Informació Juvenil on es pot informar sobre totes les actuacions i activitats juvenils del municipi així com els diferents recursos disponibles per als joves que posa a disposició la Secretaria de Joventut. Aquest servei integrat del Punt TIC i Punt Jove ofereix diversos usos i activitats.\nEl Departament d'Acció Social i Ciutadania ha obert la convocatòria de concessió de subvencions per a entitats en l'exercici 2010, per la qual es podran presentar, entre altres, projectes sobre activitats d'integració social de persones immigrades, la infància i joventut, la lluita contra la violència de gènere i la millora d'equipaments, entre altres. Data de publicació al DOGC: 7 d'abril de 2010. Termini: 1 mes.\nL'empresa Sacyr Vallhermoso, S.A. convoca aquests premis per incentivar i recompensar aquells/es qui treballen en projectes, desenvolupaments o idees que superin "l'estat de l'art” o els coneixements disponibles fins a l'actualitat en quatre àmbits: recerca tecnològic, innovació mediambiental, periodisme econòmic i tecnològic i gestió de projectes ciutadans. Terminis: 15/05/09.\nL'Agència Catalana de Cooperació ha obert la convocatòria 2010 per a projectes d'ens locals que tinguin com a objectiu la sensibilització i difusió en l'àmbit de la solidaritat internacional, la cooperació al desenvolupament i les relacions nord-sud, dirigida a la ciutadania del seu territori. Termini: 23 d'abril.\nConvocatòria publicada al DOGC el 6 d'abril, per a la concessió de suvencions als projectes per a joves impulsats per ajuntaments, mancomunitats i consorcis, dins el marc del Pla Nacional de Joventut de Catalunya per a 2010 i 2011. Termini de presentació de sol·licituds: un mes.\nPresentació de la Xarxa de Centres Rurals de Teletreball\nLa Xarxa de Centres Rurals de Teletreball pretén generar ocupació en entorns rurals. El conseller de Governació i Administracions Públiques, Jordi Ausàs, ha presentat aquest nou projecte i ha visitat els quatre centres ocupacionals que s'han creat al Pallars Jussà.\nDel 17 al 20 de maig Barcelona Digital Centre Tecnològic organitza al CaixaForum de Barcelona la 12a edició del BDigital Global Congress, el congrés de referència sobre els avenços de les TIC. Entre les diferents sessions que es faran en aquesta edició hi haurà una en què les empreses i els centres tecnològics i d'investigació que ho desitgin podran presentar els seus projectes d'R+D+i en l'àmbit de les TIC que estiguin ja finalitzats o en la seva última fase.\nLa tinenta d'alcalde, Montse Mínguez, ha presentat els darrers serveis de l'Ajuntament de Lleida ja accessibles des dels entorns web més participatius. L’Ajuntament de Lleida serà pioner en l'aplicació d'un pla estratègic per adaptar els seus serveis als nous entorns col·laboratius i xarxes socials utilitzades en Internet. En aquests moments, la Paeria ja és present a la web 2.0 per mitjà de youtube i del canal de vídeos de la Paeria.\nLa plana web Pràctiques innovadores amb TIC en l'àmbit educatiu té l'objectiu d'oferir a la comunitat docent exemples reals, criteris i metodologies vàlides de bones pràctiques amb les TIC que pugui aplicar al seu centre.\nJornada PIMESTIC de posicionament web: Tindrà lloc el 13 d'abril, a El Vendrell. [+info]\nJornada PIMESTIC del sector comercial al Baix Ebre: Es farà el 14 d'abril, a Tortosa. [+info]\n6è aniversari de guifi.net: El celebraran amb una trobada el 17 i 18 d'abril, a Pineda de Mar. [+info]\nJornada PIMESTIC del sector comercial a Vilafranca del Penedès: Es realitzarà el 19 d'abril. [+info]\nJornada PIMESTIC del sector comercial a Tremp: Tindrà lloc el 20 d'abril, a Tremp. [+info]\n8a Festibity: Aquesta festa es farà el 22 d'abril, a Barcelona. [+info]\nL'avís legal és disponible a la següent adreça


Joan Roma: TAPAR LA REALITAT, AMB BANDERES- art. Regió 7\nTAPAR LA REALITAT, AMB BANDERES- art. Regió 7\nTAPAR LA REALITAT, AMB BANDERES\nSóc dels que pensen que la jugada d’Artur Mas li pot sortir malament, pel que té d’oportunisme i cinisme, l’avançament electoral. Amb l’estabilitat parlamentària assegurada, no hi ha excusa vàlida per rebregar les regles democràtiques i fer la crida a les urnes, sobretot quan s’enganya a la ciutadania amb excuses de mal pagador.\nNingú es creu que anem a les eleccions per la mobilització de la Diada, ni pel fallit pacte fiscal. Artur Mas ha convocat eleccions per evitar una major constatació del greu deteriorament del govern de la Generalitat. Un govern que no té capacitat per fer front a les nòmines del seu personal, ni pot complir amb les obligacions envers altres administracions del país, com son els ajuntaments.\nDavant aquesta situació, CiU era conscient de que no podia complir la legislatura, sense tenir grans probabilitats de passar a l’oposició tal com ha succeït en molts altres indrets. La crisis passa factura als governants, sobretot si s’ha comprovat la seva ineptitud per fer-hi front.\nEn el nostre cas, els compromisos electorals de CiU ja ni es recorden per evitar caure en el ridícul més espantós. Tots els indicadors han sofert baixes espectaculars, sigui a nivell d’atur, de tancament d’empreses, d’endeutament públic, de no assoliment d’un nou sistema de finançament, es digui pacte fiscal o concert econòmic, etc. El Govern dels millors ha passat a ser un govern sense rumb a l’espera del temps de descompte per arribar a les eleccions del dia 25 de novembre.\nDavant aquesta dura realitat, CiU ha optat pel que li ha donat rendiment en altres ocasions. Treure la senyera, i fer una crida als sentiments del catalans, molt castigats per declaracions, manifestacions i actuacions dels governs centrals, o de governs autonòmics que troben en l’anticatalanisme un filó per treure vots .\nLes dues bandes actuen amb una inconsciència evident , de greus conseqüències per les bones relacions que sempre han d’imperar entre uns territoris i uns altres. De totes maneres quan la por apreta, qualsevol recurs es considerable adequat. Artur Mas, ha passat en poques setmanes d’un dissimulat “sobiranisme” a proclamar-se independentista, de boca. Veurem què passa l’endemà de les eleccions, no solament a la vista dels resultats, sinó a la vista de la crua realitat amb un deute brutal que no permet cap mena de maniobrabilitat.\nCiU té la majoria de mitjans de comunicació al seu servei i considera que qualsevol excusa serveix per justificar la situació actual. Tot és culpa de Madrid i sinó té diner per pagar nòmines, o ha hagut de suprimir serveis, rebaixar qualitat, anul•lar convenis o retallar a tord i a dret, ho ha fet per obligació. No vol parlar de gestió, ni de fracàs, tot ve de Madrid i una mica de Brussel•les, i prou. Vol fer oblidar el pèssim balanç de govern, amb una fugida endavant, cap una independència que ell sap no té recorregut.\nI davant aquesta crua realitat, res millor que tapar-la amb banderes, siguin estel.lades, siguin senyers o totes alhora. Queden encara prou dies com per desmuntar aquesta estudiada estratègia que molta gent ha vist des del primer moment. Serà interessant comprovar si l’abús de govern, i l’ús de la propaganda , serveix per tapar la realitat. Espero i desitjo que la realitat passi al davant i el mal govern sigui castigat com es mereix i on toca: a les urnes.


Febrer de 2008 – Aventures a Viena\nEl profesor es el que enseña y el alumno, el que aprende\nFascinant, na Mercè i jo estam mirant el debat entre en Rajoy i en Zapatero i ens estam avorrint sobiranament. Algunes de les perles com la del títol del post és el que ens deixarà el debat.\nSa veritat és que començar amb economia, que són simples dades i on un ho mira en tant per cents i s’altre en dades absolutes, no és el millor començament (algun director de pelis d’acció podria donar-los algun consell). Ara en Rajoy pretén que a jo no m’importa la memòria històrica, perquè ell, pel que es veu, parla per tots els espanyols.\nRes, no vull ser comentarista de debats electorals perquè no diuen res i, a més, segur que al final guanyen els més guapos. m’avoooooooooooooooresccccccccc.\nPer cert, no votaré a cap dels dos.\nAfegit: veig que algú s’ho passa millor que nosaltres mirant el debat.\nAutor JaumePublicat el 25 Febrer, 2008 3 Març, 2008 Categories Neures\nAutor JaumePublicat el 17 Febrer, 2008 17 Febrer, 2008 Categories Neures2 comentaris a Redescobrint\nA que no sabíeu que l’exèrcit dels EUA fa… llet?\nHola després d’una llarga pausa!\nSi haguéssiu de triar entre beure llet normal i beure llet patriòtica, què triaríeu? Jo també ho tenc clar: on hi hagi vaques patriotes…\nL’exèrcit dels EUA (divisió vacuna) fa llet i altres productes lactis per als soldats destinats a l’estranger i les seves famílies. Clar, com que aquí als Alps és tan difícil trobar llet de bona qualitat!\nJo vaig comprar aquesta botella de suero de llet a l’economat de la feina per fer un pa irlandès.\nI per a tots vosaltres que sovint us demanau com és l’artesania de l’Uzbequistan, aquí en teniu una mostra (si us fixau, veureu que se tracta d’un peix).\nI en Jaume, segueix jugant amb sa Wii. Una abraçada!\nAutor MercèPublicat el 14 Febrer, 2008 14 Febrer, 2008 Categories Neures